Document ID: 31998D0385

Komisjoni otsus,
13. mai 1998,
kaupade ja reisijate mereveo statistilisi aruandeid käsitleva nõukogu direktiivi 95/64/EÜ rakenduseeskirjade kohta
(teatavaks tehtud numbri K(1998) 1275 all)
(EMPs kohaldatav tekst)
(98/385/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 8. detsembri 1995. aasta direktiivi 95/64/EÜ kaupade ja reisijate merevedu käsitlevate statistiliste aruannete kohta, [1] eriti selle artikleid 4, 10 ja 12,
ning arvestades, et:
liikmesriikidele tuleks anda erandeid, võimaldamaks neil oma siseriiklikud statistikasüsteemid direktiivi 95/64/EÜ nõuetega kooskõlla viia;
komisjon peab koostama kodeeritud ning riigiti ja rannikualade järgi liigitatud sadamate loetelu;
nimetatud direktiivi lisade sisu on vaja muuta;
käesolevas otsuses sätestatud meetmed on kooskõlas nõukogu otsusega 89/382/EMÜ, Euratom [2] loodud statistikaprogrammi komitee arvamusega,
ON VASTU VÕTNUD KÄESOLEVA OTSUSE:
Artikkel 1
1. Komisjoni poolt liikmesriikidele antud erandid on nimetatud I lisas.
2. Erandeid kohaldatakse 1997., 1998. ja 1999. aastal, välja arvatud mõningad I lisas nimetatud erandid, mida kohaldatakse üksnes 1997. aastal.
Artikkel 2
Kodeeritud ning riigiti ja rannikualade järgi liigitatud sadamate loetelu on antud II lisas.
Artikkel 3
1. Direktiivi 95/64/EÜ II, III, IV, V, VII ja VIII lisa muudetakse järgmiselt:
1) II lisa:
Veerus "Mahutavus" lisatakse koodide 30, 31, 32, 33 ja 34 juurde number 3, mis viitab joonealusele märkusele nr 3.
2) III lisa:
Pealkirja
"Kaupade nomenklatuur"
all olev lause asendatakse järgmise tekstiga:
"Kasutatakse 24 kaubagrupist (esimene veerg) koosnevat kaupade nomenklatuuri, mille aluseks on transpordistatistikas kasutatav ühtne kaupade nomenklatuur (NST/R), kuni komisjon otsustab pärast konsulteerimist liikmesriikidega selle asendada."
3) IV lisa:
Pealkirja
"Rannikualad"
all oleva teksti esimene lõik asendatakse järgmise tekstiga:
"Nomenklatuurina kasutatakse algselt nõukogu määrusega (EMÜ) nr 1736/75 [1] EÜT L 183, 14.7.1975, lk 3. koostatud geonomenklatuuri (riikide nomenklatuur ühenduse väliskaubandusstatistika ja liikmesriikidevahelise kaubanduse statistika tarvis), nagu see kehtib aastal, mille kohta andmed esitatakse."
4) V lisa:
a) pealkirja
"Laevade riikkondsus"
all oleva teksti esimene lõik asendatakse järgmise tekstiga:
"Nomenklatuurina kasutatakse algselt nõukogu määrusega (EMÜ) nr 1736/75 [1] EÜT L 183, 14.7.1975, lk 3. koostatud geonomenklatuuri (riikide nomenklatuur ühenduse väliskaubandusstatistika ja liikmesriikidevahelise kaubanduse statistika tarvis), nagu see kehtib aastal, mille kohta andmed esitatakse, järgmise erandiga: koode 017 ja 018 kasutatakse vastavalt Belgia ja Luksemburgi tähistamiseks.";
b) koodide loetelus jäetakse koodid "0011 Prantsusmaa" ja "0012 Kergueleni saared" välja; lisatakse koodi "0112 Hispaania (Rebeca)" järele koodid "0281 Norra" ja "0282 Norra (NIS)"; asendatakse kood "8902 Prantsuse Antarktise ala" tekstiga "Prantsuse Antarktise ala (sh Kergueleni saared)".
5) VII lisa:
Tabeli veergudes "DWT" olevaid numbreid korratakse veergudes "GT"; "GT" all on klassi "01" alampiiriks "100".
6) VIII lisa:
a) pealkirja "Koond- ja üksikasjalik statistika" all asendatakse kolme esimese lause lõpus "F1" fraasiga "F1 või F2 või F1 ja F2";
b) tabeli "Andmekogum F1" veerus "Koodi tase" asendatakse muutuja "Laeva liik" juures märge "Ühekohaline tähtnumbriline" märkega "Kahekohaline tähtnumbriline"; veerust "Nomenklatuur" ja tabeli viimasest reast jäetakse välja sõnad "või kogumahutavus";
c) tabeli "Andmekogum F1" järele lisatakse tabel "Andmekogum F2".
2. Direktiivi 95/64/EÜ II, III, IV, V, VII ja VIII lisa uued versioonid asendatakse käesoleva otsuse III lisaga, mis sisaldab käesoleva artikli lõikes 1 loetletud muudatusi.
Artikkel 4
Käesolev otsus on adresseeritud liikmesriikidele.
Brüssel, 13. mai 1998

Labels: 12
8
15
19